User:Flaviolongato/sandbox

Ifolor (entinen Ifi) on valokuvatuotteita valmistava suomalais-sveitsiläinen yritys. Yrityksen toimipaikkana on Kerava.

Yritys valmistaa digitaalisista kuvatiedostoista valokuvia ja muita kuvatuotteita. Lisäksi sen palveluihin kuuluu valokuvien kehittäminen perinteisistä filmirullista. Ifolorin liikevaihto on 18 miljoonaa euroa, ja sen palveluksessa Keravalla työskentelee noin 90 henkilöä. Yhtiölle on myönnetty Avainlippu.

Ifolorin liikeidea on tarjota netin kautta tilattavia kuvatuotteita, jotka toimitetaan postitse suoraan asiakkaan kotiin. Tuotevalikoimaan kuuluvat valokuvien lisäksi kuvakirjat, kuvakalenterit, kuvakortit, kuvajulisteet, Canvas-taulut sekä erilaisia kuvalahjoja.

Ifolor Oy:n kaikki tuotteet valmistetaan Suomessa. Keravalla sijaitseva tehdas on ns. suljettu järjestelmä, josta ympäristöön ei karkaa päästöjä. Ifolor huolehtii ympäristöstä myös kierrättämällä kaikki raaka-aineet.

Historia
Ifolor aloitti toimintansa Suomessa 1971 silloisen Kuva-Sammon postimyyntiosastona. Vuonna 1991 perustettiin Ifi Oy, jonka toiminta perustui postimyyntiin. Valokuvaamisen digitalisoituessa Ifi Oy ryhtyi kehittämään tilaus- ja tuotantoprosessejaan vastaamaan toimialan uusia vaatimuksia. Tässä vaiheessa myös tuotevalikoima laajeni pelkistä valokuvista muihin kuvatuotteisiin ja toiminta siirtyi yhä enemmän nettiin.

Vuonna 2006 sveitsiläinen Photocolor AG (perustettu 1961) osti Ifin ja yhdessä nämä yritykset muodostivat yrityksen, joka toimii kuudessa eri maassa. 2007 Ifi ja Photocolor yhdistivät brändinsä, jolloin syntyi Ifolor.